CELEX: 32002D0251
Language: bg
Date: 2002-03-27 00:00:00
Title: Решение на Комисията от 27 март 2002 година относно някои защитни мерки за птичето месо и някои рибни продукти и продукти от аквакултури, предназначени за консумация от човека и внесени от Тайланд (нотифицирано под номер С(2002) 1319)текст от значение за ЕИП.

Важна правна забележка

|

32002D0251

Официален вестник n° L 084 , 28/03/2002 стр. 0077 - 0078 специално чешко издание глава 3 том 35 стр. 347  - 348 специално испанско издание глава 3 том 35 стр. 347  - 348 специално унгарско издание глава 3 том 35 стр. 347  - 348 специално литвийско издание глава 3 том 35 стр. 347  - 348 LV.ES глава 3 том 35 стр. 347  - 348 MT.ES глава 3 том 35 стр. 347  - 348 PL.ES глава 3 том 35 стр. 347  - 348 SK.ES глава 3 том 35 стр. 347  - 348 специално словенско издание глава 3 том 35 стр. 347  - 348

		20020327Решение на Комисиятаот 27 март 2002 годинаотносно някои защитни мерки за птичето месо и някои рибни продукти и продукти от аквакултури, предназначени за консумация от човека и внесени от Тайланд(нотифицирано под номер С(2002) 1319)(текст от значение за ЕИП)(2002/251/ЕО)КОМИСИЯТА НА ЕВРОПЕЙСКИТЕ ОБЩНОСТИ,като взе предвид Договора за създаване на Европейската общност,като взе предвид Регламент (ЕО) № 178/2002 на Европейския парламент и на Съвета от 28 януари 2002 г. относно определяне на общите принципи и изисквания към законодателството в областта на храните, за създаване на Европейски орган за безопасност на храните и за определяне на процедури в областта на безопасността на храните [1], и по специално член 53, параграф 1 от него,като взе предвид Директива 97/78/ЕО на Съвета от 18 декември 1997 г. относно определяне на принципите, които регулират организацията на ветеринарните проверки на продуктите, въведени в Общността от трети страни [2], и по-специално член 22, параграф 1 от нея,като има предвид, че:(1) По отношение на храните, и по-специално член 53, параграф 1, буква б), iii) от Регламент (ЕО) № 178/2002 предвижда приемането на всякакви подходящи временни мерки, когато е установено, че храните, внесени от трета страна, крият сериозен риск за здравето на човека, здравето на животните или за околната среда.(2) Съгласно Директива 97/78/ЕО трябва да се приемат необходимите мерки при вноса на някои продукти от трети страни, където съществува или възникне някаква причина, представляваща сериозна опасност за здравето на човека или животните.(3) В предназначени за консумация от човека птиче месо и скариди, внесени от Тайланд, бе открито наличието на нитрофуран.(4) Тъй като наличието на това вещество представлява потенциален риск за човешкото здраве, се предлага да бъдат взети проби от всяка пратка скариди и птиче месо, внесени от Тайланд, и тези проби да бъдат анализирани, за установяване на тяхната безопасност.(5) Регламент (ЕО) № 178/2002 установява система за бързо предупреждение за храни, като използването на тази система е подходящо за въвеждането на изискването за взаимно информиране, предвидено в Директива 97/78/ЕО.(6) Настоящото решение ще бъде преразгледано в зависимост от гаранциите, предоставени от компетентните органи на Тайланд, и въз основа на резултатите от изследванията, извършени в държавите-членки.(7) Мерките, предвидени в настоящото решение, са в съответствие със становището на Постоянния комитет по хранителната верига и здравето на животните,ПРИЕ НАСТОЯЩОТО РЕШЕНИЕ:Член 1Настоящото решение се прилага за птичето месо и скаридите, внесени от Тайланд.Член 21. Държавите-членки, прилагайки съответните планове за вземане на проби и методи за изследване, подлагат на химичен анализ всяка пратка птиче месо и всяка пратка скариди, внесени от Тайланд, за да установят, че съответните продукти не представляват опасност за здравето на човека. Тези изследвания са насочени по-специално към откриването на антимикробни препарати, в частност нитрофуран и неговите метаболити.2. Държавите-членки уведомяват незабавно Комисията за резултатите от изследванията съгласно параграф 1 чрез системата за бързо предупреждение, въведена с Регламент (ЕО) № 178/2002.Член 3Държавите-членки разрешават вноса на тяхна територия или изпращането в друга държава-членка на продуктите съгласно член 1 само ако резултатите от изследването съгласно член 2 са благоприятни.Член 4Всички разходи, свързани с прилагането на настоящото решение, се поемат от изпращача, получателя или техен представител.Член 5Държавите-членки изменят мерките, които те прилагат за вноса, за да ги приведат в съответствие с настоящото решение. Те незабавно информират Комисията за това.Член 6Настоящото решение се преразглежда в зависимост от гаранциите, предоставени от компетентните органи на Тайланд, и резултатите от изследванията съгласно член 2.Член 7Адресати на настоящото решение са държавите-членки.Съставено в Брюксел на 27 март 2002 година.За КомисиятаDavid ByrneЧлен на Комисията[1] ОВ L 31, 1.2.2002 г., стр. 1.[2] ОВ L 24, 30.1.1998 г., стр. 9.--------------------------------------------------